PSTC คว้างานประมูลขาย “แอลเอ็นจี” 2 โครงการ 7 พันลบ. ป้อนลูกค้าอุตสาหกรรมแพทย์
PSTC ส่งบริษัทลูก BIGGAS ชนะงานประมูลการจำหน่าย LNG จากกลุ่มลูกค้าโรงงานอุตสาหกรรมทางการแพทย์ 2 โครงการ 7,000 ล้านบาท แย้มไตรมาส 4 มีงาน EPC ด้าน Infrastructure ที่อยู่ระหว่างการทำสัญญา 800-1000 ล้านบาท หนุนผลงานปี 64 ต่อยอดไปปี 65 
PSTC แจ้งข่าวดี BIGGAS ชนะประมูลการจำหน่าย LNG จากกลุ่มลูกค้าโรงงานอุตสาหกรรมทางการแพทย์ 2 โครงการ มูลค่ากว่า 7,000 ล้านบาท
18 ต.ค. 2564

นายกัมพล ตติยกวี ประธานเจ้าหน้าที่บริหาร บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC เปิดเผยว่า บริษัท บิ๊กแก๊ส เทคโนโลยี จำกัด (BIGGAS) ซึ่งเป็นบริษัทย่อยของ PSTC ได้รับงานประมูลโครงการใหม่จำนวนสองโครงการ เป็นการจำหน่ายก๊าซธรรมชาติเหลว (LNG) ให้แก่กลุ่มลูกค้าโรงงานอุตสาหกรรมทางการแพทย์ จะเริ่มเดินเครื่องการผลิตภายในไตรมาส 4 ของปีนี้สำหรับโครงการแรก ทำให้ BIGGAS สามารถเริ่มรับรู้รายได้ในช่วงเวลาดังกล่าว อีกหนึ่งโครงการเริ่มผลิตในต้นปี 65 โดยทั้งสองโครงการมีระยะเวลา 5 ปี มูลค่าโครงการรวมกว่า 7,000 ล้านบาท
นอกจากนี้ในไตรมาส 4 ปีนี้บริษัท BIGGAS จะได้ลูกค้ารายใหม่เพิ่มเติมอีก 7 รายในกลุ่มอุตสาหกรรมผลิตอาหาร อลูมิเนียม อุปกรณ์อิเล็กทรอนิกส์ เซรามิค และ ธุรกิจรถโดยสารรถบรรทุก